دجيمس كوك
لكاپتين جيمس كوك (بالنݣليزية: James Cook) (27 أكتوبر 1728 - 14 فبراير 1779) كان مستكشيف وبحار ورسّام ديال لخرايط نݣليزي. دار تلاتة ديال الرحلات للمحيط لمهدن ودار لخرايط لبزاف ديال لبلايص ولݣزاير ولبحور. تعرف عند لبريطانيين باللي هو اللي كتاشف الساحل الشرقي تاع ؤسطراليا، وهو اللي لقا لݣزاير دهاواي ؤهو اللول اللي دار خريطة ديال نيوزيلاندا.

فحياتو جاب دورة على لعالام جوج مرّات. داز من حدا لقطب لجانوبي ولقا ݣزاير وبلايص جداد فأمريكا الشمالية ولجانوب ديال لمحيط لمهدن. دوز بزاف ديال لوقت فالرحلات ديالو كايدير التجاريب ويصاوب لخرايط. كان كايألف كتوبا على لحوايج ولبلايص اللي شاف.

حياتو 
تزاد جيمز كوك نهار 27 نونبر 1728 فمدينة مارطون. كان ولد فلّاح سكوطلاندي. قرا فلمدراسة ديال ݣريت أيطن (بالنݣليزية: Great Ayton) وبدا لخدمة فواحد لمحال فمدينة ستايت فاش كانت عندو 17 عام. فعمر 18 ولّا بحار ومتعلم عند لكاپتين جون والكر اللي كان كايصدر لفاخر. تعلم جيمز كوك الرياضيات ولملاحة من عند والكر. تصافط لتلاتة ديال لبيعتات ديال السفينة Endeavour اللي دارت لعالام كامل.

كان لهدف ديالو فهاد الرحلات:
 يلقا لقارة لجنوبية لمجهولة (terra australis incognita)
 يدير لحسابات لفلكية تاع الزهرة
 يصاوب خرايط لبلايص جداد
 ياخد لأرض للملك لبريطاني جورج التالت
 يقلّب على بلايص جداد للقشلات دلعسكر
 يقلب على طرقان بحرية جداد مابين لمحيط لأطلسي ولمحيط لمهدن
 يصاوب مرصد دلفلك فتاهيتي

جيمز كوك تقتل فهاواي بسباب مدابزة على باطو مسروق.

لفاميلة دكوك 
كان عندو ربعة دلولاد وواحد لبنت: جوزيف كوك، جورج كوك، نطانيل كوك، هيو كوك وإيليزابيط كوك. لواليد ديالو كانت سميتو جيمس كوك. كانو عندو تلاتو دلخواتات وجوج خوت: ماري كوك اللي ماتت وعمرها 4 سنين، مارݣاريت كوك، جين كوك، ويليام كوك وجون كوك.

عيون لكلام 

زيادة 1728
وفيات 1779
مستكشف
بحار
مقالات فيها مصدر و 3000 بايت